***She-Ra*** (engleski **She-Ra: Princess of Power**) američka je animirana televizijska serija fantastike iz 1985. tvrtke Filmation. Omašak je crtane serije *Gospodari svemira* kako bi se privukla i ženska publika, kao protuteža spomenute serije koja je bila uglavnom popularna među muškom publikom. Kao i kod *Gospodara svemira*, i *She-Ra* se zasniva na igračkama poduzeća Mattel te je producirana uz financijsku potporu tog poduzeća radi promocije igračaka. Radnja se odvija oko She-Re, sestre blizankinje He-Mana, koja vodi pobunu protiv Hordaka i njegove horde na planetu Etheria. Njen lik po prvi put se pojavio u cjelovečernjem animiranom filmu *He-Man i She-Ra: Tajna mača*.

Serija ima 93 epizode, božićni TV specijal, a po njoj su izdane knjige, časopisi i igračke. 2010. serija je objavljena na DVD-u u Americi.

Radnja
------

Hordak je autokratski vladar Etherije i njegova horda drži planet pod željeznom šakom. Njegovi jedini nadređeni je tajnovito i tamno biće zvano Horde Prime, dok su svi ostali članovi horde pod njegovim apsolutnim zapovjedništvom, među njima i Mantenna, Leech, Grizzlor, Catra i drugi. Međutim, Adora, bivša pripadnica horde, je nova predvodnica pobune protiv Hordakove diktature.

Njen adut je to što se može transformirati u She-Ru uz pomoć čarobnog mača, što joj daje posebne moći i snagu, a svojeg konja Spirita može transformirati u Swift-Winda, što mu omogućava letenje. Izuzev Swift-Winda, jedino Light Hope, Kowl i Madame Razz znaju za njenu tajnu. U njenoj skupini pobune nalaze se i Bow, Glimmer, Castaspella, Angella i drugi. U dvobojima između Hordaka i She-Re katkad se znaju umiješati i He-Man i Skeletor, koji svrate tu i tamo iz druge dimenzije, što još dodatno zna zakomplicirati dvoboj.

Glasovi
-------

* Melendy Britt - Adora/She-Ra
* Linda Gary - Glimmer
* George DiCenzo - Hordak/ Bow
* Lou Scheimer - Swift Wind
* John Erwin - He-Man

Recenzije
---------

David Johnson je ovo zapisao prilikom recenzije serije na DVD-u:

"Sve u svemu, "She-Ra" i dalje stoji uspravno kao zabavna, energična fantastična animirana serija, puna snažnih ženskih protagonista i beskrajne parade bizarnih mjesta, likova i stvorenja. Serija je imala veći budžet od "He-Mana" te stoga profitira od manje reciklirane animacije i boljih produkcijskih vrijednosti."
R.L. Shaffer je zapisao:

"Iako serija ne može pratiti korak s današnjim animacijskim standardima, tu je još uvijek riječ o zabavnom proizvodu. Ima malo bolju animaciju od "He-Mana", a priče često prikazuju križanac između te dvije serije. Završni rezultat je serija koja će više biti zanimljiva mladim djevojkama, ali je i dalje skroz zanimljiva."
Todd Douglass Jr. je zapisao sljedeće:

"Isti argument, da je serija tek nešto malo više od marketinškog alata, može se primjeniti i na ovu seriju. Mnoge (i doista mislim mnoge) priče kroz 93 epizode dovode nove likove u središte radnje, bez obzira na to jesu li dobri ili loši. Jedina svrha bila je napraviti reklamu bez plaćanja promocije radi prodaje plastične igračke...Neprirodni dijalozi, ograničena animacija i djetinjaste priče se mogu pronaći svugdje po "She-Ri", ali da budem iskren, to je dio njenog šarma."

Izvori
------

1. ↑  Katie McLaughlin (listopad 2010). „*Female superhero 'She-Ra' marks 25th anniversary*". CNN. Arhivirano iz originala na datum 2010-11-24. Pristupljeno 11. listopada 2011.
2. ↑  Johnson, David (7. veljače 2007). „*DVD Verdict Review: She-Ra: Princess of Power: Volume 1*". DVD Verdict. Arhivirano iz originala na datum 2011-10-13. Pristupljeno 11. listopada 2011.
3. ↑  Shaffer, R.L. (14. listopada 2010). „*She-Ra: Season One, Volume 1 DVD Review - An unworthy double-dip*". IGN. Arhivirano iz originala na datum 2011-10-13. Pristupljeno 11. listopada 2011.
4. ↑  Douglass Jr. Todd (8. studenog 2006). „*She-Ra: Princess of Power - Season One, Volume 1: DVD Talk Review of the DVD Video*". DVD Talk. Pristupljeno 11. listopada 2011.

Vanjske poveznice
-----------------

* *She-Ra* na IMDb-u (`en`)
* Neslužbeni fan site
* Castegreyskull.org
* Tajne Sive lubanje - fan site

| * p
* r
* u
*Masters of the Universe* |
| --- |
| Serijal *He-Man* | 
* *He-Man and the Masters of the Universe*
	+ epizode
* *The New Adventures of He-Man*
* *Masters of the Universe vs. The Snake Men*
	+ epizode
* *Masters of the Universe: Revelation* (TBA)

 |
| Serijal *She-Ra* | 
* *She-Ra: Princess of Power*
	+ epizode
	+ likovi
* *She-Ra and the Princesses of Power*
	+ epizode

 |
| Filmovi | 
* *The Secret of the Sword*
* *He-Man & She-Ra: A Christmas Special*
* *Masters of the Universe*
* *Masters of the Universe* (2021)

 |
| Likovi | 

|  |  |
| --- | --- |
| Herojski ratnici | 
* Borbeni mačak
* Neustrašivi Photog
* Gwildor
* He-Man
* Man-At-Arms
* Man-E-Faces
* Moss-Man
* Orko
* Ram-Man
* Roboto
* Snout Spout
* Teela
* Zodac

 |
| Zli ratnici | 
* Beast Man
* Clawful
* Evil-Lyn
* Skeletor
* Stinkor

 |
| Pokret otpora | 
* Bow
* She-Ra
* Glimmer
* Spinnerella
* Swift Wind

 |
| Horda | 
* Catra
* Entrapta
* Grizzlor
* Hordak
* Modulok
* Mosquitor
* Scorpia
* Shadow Weaver

 |
| Ljudi-zmije | 
* Kralj Hiss
* Kobra Khan

 |
| Ostali likovi | 
* Kralj Grayskull
* Kralj Randor
* Čarobnica

 |

 |
| Lokacije | 
* Zamak Grayskull

 |
| Ostalo | 
* Strip
	+ Strip DC Comicsa iz 2012.
	+ *He-Man/ThunderCats*
* *Mastering the Universe*
* RPG
* Mač moći
* *Princess of Power*
* *Roger Sweet*
* Eternia (set za igranje)

 |
| Video igre | 
* *The Power of He-Man*
* *The Arcade Game*
* *The Movie*
* *Super Adventure*
* *He-Man: Power of Grayskull*
* *He-Man: Defender of Grayskull*
* *He-Man: The Most Powerful Game in the Universe*

 |
| 
* **Category Kategorija**

 |